

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ s MŠ Podolínec |
| 1. Názov projektu | Cieleným rozvojom gramotností k lepším vzdelávacím výsledkom. |
| 1. Kód projektu ITMS2014+ | **312011V796** |
| 1. Názov pedagogického klubu | **Prírodovedné predmety** |
| 1. Dátum stretnutia pedagogického klubu | 09.03.2021 |
| 1. Miesto stretnutia pedagogického klubu | ZŠ s MŠ Podolínec |
| 1. Meno koordinátora pedagogického klubu | Ing. Anna Andrejovská |
| 1. Odkaz na webové sídlo zverejnenej správy | <https://zspodolinec.edupage.org/> |

|  |
| --- |
| 1. **Manažérske zhrnutie:**   Kľúčové slová: - prezentovanie pedagogických skúseností   * - prírodovedná gramotnosť * - pozorovanie, meranie, experiment * - skúsenosti z praxe.   Stručné zhrnutie stretnutia: členovia prírodovedného klubu prezentovali svoje osvedčené pedagogické skúsenosti pri výučbe prírodovedných predmetov v praxi. |
| 1. **Hlavné body, témy stretnutia, zhrnutie priebehu stretnutia:**   Téma stretnutia:  **Prezentácia osvedčených pedagogických skúseností členmi klubu za jednotlivé vzdelávacie oblasti, výmena skúseností.**  Prírodovedné vzdelávanie je súčasťou základného vzdelania a cielene sa zameriava na rozvíjanie prírodovednej gramotnosti. Hlavným cieľom vzdelávania v oblasti prírodných vied je hlbšie pochopenie prírodných procesov, k čomu sa dospeje prostredníctvom cielených žiackych činností, v ktorých dominujú bádateľské aktivity. Pre všetky prírodovedné predmety je spoločným cieľom a úlohou budovanie spôsobilostí pre vedeckú prácu, a to najmä spôsobilosti pozorovania, vnímania časových a priestorových vzťahov medzi objektmi a javmi, klasifikácie, merania a predvídania. Dôležité je hľadanie zákonitých súvislostí medzi pozorovanými vlastnosťami prírodných objektov a javov, ktoré nás obklopujú v každodennom živote.  Vyučovací predmet chémia má bádateľský a činnostný charakter, to znamená, že žiaci vlastnou činnosťou objavujú vlastnosti látok, zákonitosti ich správania a vzájomného pôsobenia. Obsah vychádza zo situácií, javov a činností, ktoré majú chemickú podstatu, sú blízke žiakovi a sú dôležité v živote každého človeka. Tvoria ho nielen chemické poznatky, ale aj činnosti, ktoré vyúsťujú do zvládnutia viacerých prvkov vedeckej činnosti, z ktorých najdôležitejší je experiment. Vykonávaním vlastných vedeckých činností si žiaci osvojujú dôležité spôsobilosti, predovšetkým spôsobilosť objektívne a spoľahlivo pozorovať a opísať pozorované. Žiaci merajú, zaznamenávajú, triedia, analyzujú a interpretujú získané údaje, vytvárajú a overujú predpoklady a tvoria závery.  Biológia je prírodovedný odbor, v ktorom nové poznatky pribúdajú rýchlym tempom. K výučbe biológie preto nie je vhodné pristupovať zaužívaným spôsobom, orientovaným najmä na znalosť biologických pojmov, opis objektov i dejov. Úlohou učiteľa je racionálne zvážiť výber pojmového aparátu pre konkrétnu skupinu žiakov, aby sa nestal cieľom výučby, ale nástrojom pre porozumenie a vyjadrenie kľúčových vzťahov v učive biológie. Je dôležité, aby žiaci mali príležitosť vyjadrovať sa vlastnými slovami, ale adekvátnym odborným jazykom biológie. Majstrovstvo učiteľa spočíva v tom, že kladie otázky, ktoré vzbudzujú u žiakov zvedavosť a vytvárajú v triede príležitosti pre pozorovanie, pátranie, objavovanie nových poznatkov a kladenie žiackych otázok.  Na dosahovanie cieľov prírodovedného vzdelávania je potrebná praktická činnosť učiteľa a žiakov na vyučovacích hodinách chémie a biológie. Pri realizácií takýchto činností, je vhodné zvoliť také pomôcky a chemikálie, ktoré sú ľahko dostupné a použiteľné aj v prípade, že škola nemá zriadené chemické laboratórium.  Členovia pedagogického klubu využívajú uvedené praktické činnosti vo vzdelávacej oblasti napr. pri uvedených témach, kedy môžu pokusy slúžiť ako demonštračné ale aj žiacke pokusy:  Chémia: Rozlišovanie organických a anorganických látok,  Dôkaz fruktózy a glukózy v mede a ovocí,  Dôkaz bielkovín vo vaječnom bielku,  Prítomnosť tukov v rastlinách semien,  Rozpustnosť látok,  Zisťovanie pH roztokov a mnohé iné.  Biológia: Poznávanie a rozlišovanie ovocných drevín,  Rastlinná a živočíšna bunka pod mikroskopom,  Poznávanie kostí a nácvik prvej pomoci pri poranení kostí,  Pohyb a dráždivosť dážďovky pro podnetoch vonkajšieho prostredia,  Minerály Slovenska. |
| 1. **Závery a odporúčania:**   Členovia klubu prírodovedných predmetov sa zhodli na týchto záveroch:  -vo vzdelávacej oblasti využívať metódy a formy vyučovania s dôrazom na aktívne osvojenie si obsahu žiakmi prostredníctvom skúmateľsko-objavného učenia,  -posilňovať u žiakov čitateľské kompetencie,  -v procese skúmania, objavovania a získavania nových poznatkov, rozdeliť žiakov do skupín, žiaci získajú odvahu, sú usilovnejší, pracovitejší,  -aktívne zapájať žiakov do procesu vyhodnocovania záverov stanovených úloh. |

|  |  |
| --- | --- |
| 1. Vypracoval (meno, priezvisko) | Ing. Andrea Hanečáková |
| 1. Dátum | 09.03.2021 |
| 1. Podpis |  |
| 1. Schválil (meno, priezvisko) | Mgr. Silvia Reľovská |
| 1. Dátum |  |
| 1. Podpis |  |